[{"text_idx": "#000005", "text": "Mae 23 Ebrill eleni\u2019n nodi 404 o flynyddoedd ers marwolaeth William Shakespeare, a hefyd 456 o flynyddoedd ers ei eni. Cynhelir dathliadau ei ben-blwydd eleni ar-lein, gyda Share Your Shakespeare, digwyddiad byd-eang dan arweiniad yr RSC."}, {"text_idx": "#000006", "text": "Cychwynnodd hoffter Dylan Thomas at waith Shakespeare ar oed ifanc, a pharhaodd hyn trwy gydol ei fywyd."}, {"text_idx": "#000007", "text": "\u201cPan oedd yn ifanc iawn, arferais ddweud wrth ei dad: \u201cO, Dad, paid a\u0302 darllen Shakespeare i blentyn sydd ond yn bedair blwydd oed.\u201d Ac arferai yntau ddweud: \u201cBydd yn ei ddeall. Bydd yr un peth yn union a\u0302 phe bawn i\u2019n darllen pethau cyffredin.\u201d Felly fe\u2019i magwyd ar Shakespeare.\u2019"}, {"text_idx": "#000008", "text": "Dengys atgofion mam Dylan, Florence, o blentyndod ei mab, ddylanwad geiriau Shakespeare o\u2019r dechrau, ac atgyfnerthir hyn gan straeon eraill amdano\u2019n dyfynnu o Richard II pan oedd yn mynychu ysgol un athrawes Mrs Hole yng Mirador Crescent."}, {"text_idx": "#000009", "text": "Cofir Dylan a\u2019i dad am eu darlleniadau o Shakespeare yn Ysgol Ramadeg Abertawe. Meddai ffrind Dylan, Trevor Hughes, amdano, \u2018Arferai adrodd Shakespeare i\u2019r dosbarth, a byddai\u2019n cerdded yn o\u0302l ac ymlaen ar hyd yr ystafell yn adrodd. Roeddech chi\u2019n gallu gweld nad oedd e\u2019 yno mewn gwirionedd \u2013 roedd e\u2019 ar lwyfan yn rhywle. Ac fe roddodd gymaint o deimlad i\u2019r peth, cymaint o fynegiant\u2019."}, {"text_idx": "#000010", "text": "Yn y 1940au, roedd gwaith darlledu Dylan yn cynnwys amrywiaeth o ddrama\u0302u Shakespeare. Ym mis Ionawr 1947, ysgrifennodd at ei rieni gan ddweud:"}, {"text_idx": "#000011", "text": "\u2018Y diwrnod canlynol, cymerodd Dyall a minnau ran yn Richard III ar Wasanaethau Tramor y BBC. Rwy\u2019n gwneud tipyn o waith i Wasanaethau\u2019r Dwyrain a Gwasanaethau Tramor y BBC erbyn hyn, yn sgriptio, yn actio ac yn gwneud darlleniadau. Maen nhw\u2019n gwneud perfformiad cryno o un o ddrama\u0302u Shakespeare bob wythnos. Yr wythnos diwethaf, y ddrama oedd Titus Andronicus, drama doeddwn i erioed wedi\u2019i darllen ac mae\u2019n debyg na fyddaf byth yn ei darllen eto, ond roedd yn llawer o hwyl ei gwneud... Ac o ran y gyfres Shakespeare y soniais amdani, rwy\u2019n trefnu\u2019r rhaglen yn seiliedig ar The Merchant of Venice."}, {"text_idx": "#000012", "text": "Roedd yr actor, John Laurie, sydd bellach yn adnabyddus am chwarae\u2019r cymeriad, Private Frazer, yn Dad\u2019s Army, yn enwog yn y 1940au am ei berfformiadau llwyfan o Shakespeare ac yn adnabod Dylan: \u2018Roedd ganddo ddiddordeb yn y ffaith mod i wedi chwarae\u2019r holl rannau mawr yn Shakespeare a\u2019r math hynny o beth, ac mae\u2019n amlwg, heb amheuaeth, y byddai wedi bod yn hoff o fod yn actor ei hun... Ein bardd-ddramodydd go iawn cyntaf ers Shakespeare.\u2019"}, {"text_idx": "#000013", "text": "Cyfunwyd cariad Dylan at Shakespeare ynghyd a\u0302\u2019i alluoedd actio yn ystod ei ail daith ddarlithoedd yng ngogledd America, pan berfformiodd ddarnau o King Lear yn yr Amgueddfa Celf Fodern ym mis Chwefror 1952, gan nodi\u2019n hynod hunanfychanol: \u2018a byddaf yn Frenin Lly\u0302r godidog i yn fy siwt fach sgleiniog\u2019. Mae grym ei berfformiad a\u2019i edmygedd o waith Shakespeare i\u2019w glywed yn glir yn recordiad y perfformiad a ryddhawyd gan Caedmon Records."}, {"text_idx": "#000014", "text": "I gael rhagor o wybodaeth am Share Your Shakespeare, ewch i a chofiwch rannu\u2019ch creadigaethau a\u0302 ni!"}, {"text_idx": "#000016", "text": "Croeso i Ganolfan Dylan Thomas!\nRydym ar agor ar hyn o bryd rhwng 10am a 4.30pm, o ddydd Mercher i ddydd Sul. Mynediad am ddim.\ni sicrhau mai chi yw\u2019r cyntaf i gael y diweddaraf am yr arddangosfeydd, hwyl i\u2019r teulu dros hanner tymor a mwy!"}, {"text_idx": "#000017", "text": "Croeso i Ganolfan Dylan Thomas!"}]